FOTDTANI KÖZLÖNY 
XLIV, KÖTET, 
1914 MÁROCIUS—ÁPRILIS, 3—4. FÜZET, 
A MAGYARHONI FÖLDTANI TÁRSULAT 
64-IK KÖZGYŰLÉSÉNEK ELNÖKI MEGNYITÓ ELŐADÁSA. 
Tartotta SCHAFARZIK FERENC dr. elnök. 
Tisztelt Közgyűlés ! 
Ismét mögöttünk egy év, amely azonban nem volt meddő, hanem 
sok tanulságot és a geológia szempontjából sok uj eredményt érlelt meg. 
16 
Ügykezelés, pártfogói támogatás. 
Mindenekelőtt a társulat ügykezeléséről megemlékezve jelenthe- 
tem, hogy társulatunk az új triennium küszöbét a régi tisztikarral lépte 
át. Egyedül csak volt másodtitkárunk: DR. VoGL VIKTOR úr válott ki 
közülünk és helyébe MARos IMRE kir. geológust választotta meg a mult 
évi közgyűlés. Sajnálattal láttuk az addigi kipróbált segítő erőt, VoGr dr. 
urat a szerkesztői asztal mellől távozni és nem mulaszthatom el, hogy 
ismételten ezen alkalommal is társulatunk őszinte köszönetét ki ne fejez- 
zem neki, kivált azon buzgó szolgálataiért, amellyel xKözlönyy-ünk német 
részét szerkesztette. Megnyugvásunkra szolgál azonban, hogy a távozá- 
sával árván maradt ügykört utóda: MARos IMRE másodtitkár úr hasonló 
odaadással igyekszik betölteni, mint elődje. Társulatunk adminisztrácio- 
nális és redakcionális ügyeinek a legnagyobb része azonban, úgy. mint 
előzőleg, a lefolyt években is igen tisztelt első titkárunk : dr. PAPP KÁROLY 
munkabíró vállaira nehezedett. A Földtani Közlöny elismerésre méltó mó- 
don bőséges tartalommal és pontosan jelenik meg, amiért mindnyájan há- 
lásak vagyunk neki. Változatos tartalmáról társulatunk buzgó tagjai gon- 
doskodnak, akik előadó-üléseiiket szívesen és sűrűn keresik föl és kéziratai- 
kat készségesen bocsájtják rendelkezésünkre. Pénzügyeinket az elmult év- 
ben szintén ÁSCHER ANTAL pénztárnok és dr. PAPP KÁRoLY első titkár urak 
tartották rendben, amiért nekik erről a helyről is elismerésemet és köszö- 
netemet kifejezem. Hálával tartozom azonban kedves elnöktársamnak : 
dr. SZorvkraGH Tamás úrnak, meg az igen tisztelt Választmány minden 
Földtani Közlöny. XLIV. köt. 1914. 16 
